钦定古今图书集成/明伦汇编/闺媛典/第092卷 > 浙东十六烈
## 钦定古今图书集成/明伦汇编/闺媛典/第092卷 > 浙东十六烈

按《绍兴府志》：“崇祯间，浙东乱，大兵将戡越，土寇乘间
四掠，一时妇女死者十六人。先时死者，赵逢元妻张
氏、王九龙妻戴氏，皆沉湘湖。诸生来冠朝妻何氏，儒
士来逢盛妻黄氏、来冠伦母俞氏、妻任氏，太学生沈
骧妻来氏，皆于长兴乡赴水。诸生黄奇英妻於氏、诸
生来裕女及婢小春，皆赴水死。诸生杨守程妻汤氏”
并一子，俱抱石投于池。贡士来逢时母王氏，自缢死
张家村杨梅树下。诸生胡光枢妻徐氏，被掠不辱，夺
贼刀自刭；诸生来梦麟妾程氏，自溺白马湖；韩时雍
妻来氏，寡居已二十载，赴水死。徐乔椿妻沈氏，自缢
于龙山岭。翁氏二女，长年十六，许字汪姓；幼年十四，
未字。避难经株墅桥，俱跃入水。王国干妻俞氏，被执
不屈，为土寇所害。